cyanic-selkie/wikianc huggingface dataset:
यातायात संकेत
आयरलैंड
जनवरी 2005 में आयरलैंड ने मीट्रिक गति सीमाओं को अपनाया था। तकरीबन 35,000 मौजूदा संकेतों को प्रतिस्थापित किया गया और किलोमीटर प्रति घंटे की गति सीमा वाले 23,000 नए संकेतों को लगाया गया। पुराने संकेतों के साथ भ्रम से बचने के लिए प्रत्येक गति सीमा संबंधी संकेत पर अब अंकों के नीचे "किमी प्रति घंटा (km/h)" अंकित रहता है। इसके अलावा 1977 में वारब्वायज कमिटी मानक पर आधारित संकेतों के रूपांतरण के बाद आयरिश दिशात्मक संकेतों में मीट्रिक प्रणाली का प्रयोग किया गया है, हालांकि बाद की गति सीमा में बदलाव के विपरीत मौजूदा चेतावनी संकेत में बदलाव के लिए कोई भी प्रयास नहीं किया गया था। साथ ही कई फिंगर पोस्ट में अभी भी ग्रामीण सड़कों पर दूरियों को मीलों में रखा गया है, हालांकि सड़कों में सुधार के साथ संख्याएं निरंतर कम होती रही हैं।
वर्ष 2007 के उत्तरार्द्ध में आयरलैंड ने संकेतों और पोस्टों को मौलिक रूप से बदलना शुरू कर दिया था। एम1 (डबलिन - डनडॉक) और एम50 (डबलिन) इसके बेहतर उदाहरण हैं। हालांकि ज्यादातर पुराने संकेतों की तरह ही हैं फिर भी यह बेहतर है क्योंकि बहुत सारे संकेत क्षतिग्रस्त/धब्बेदार हो गए थे। दुर्घटना की स्थिति में नुकसान को कम करने के लिए नए पोस्टों में से लगभग आधे में अब एक बड़े पोल की बजाय क्रॉसहेच्ड मेटल पोस्टों के बीच दो मध्यम पोस्टों को खड़ा किया जाता है।
आइसलैंड
आइसलैंड में सड़क संकेत मुख्य रूप से वियना कन्वेंशन का पालन करते हैं लेकिन कलर स्कीम में एक भिन्नता और डिजाइन में मामूली बदलाव का प्रयोग किया जाता है।
मैक्सिको, दक्षिण और मध्य अमेरिका
मैक्सिको, मध्य अमेरिका और दक्षिण अमेरिका में सड़क संकेतों में एक देश से दूसरे देश में भिन्नता होती है। अधिकांश भाग के लिए, संकेतन की परंपरा यूरोपीय और एशियाई परंपराओं से कहीं अधिक संयुक्त राज्य अमेरिका की संकेतन परंपराओं के समान होती हैं। उदाहरण के लिए, चेतावनी के संकेत विशेष रूप से हीरे के आकार वाले और त्रिकोणीय एवं सफेद की बजाय पीले रंग के होते हैं। कुछ भिन्नताओं में "नो पार्किंग" संकेत शामिल है जिसमें पी ("पार्किंग" के लिए स्पेनिश शब्द स्टैशियोनैमिएन्टो (estacionamiento) और ब्राजीली पुर्तगाली में यह शब्द स्टैशियोनैमेंटो (estacionamento) है) अक्षर की बजाय ई का प्रयोग किया जाता है। साथ ही एक भिन्नता रुकने के संकेत (स्टॉप साइन) में भी है जिसे आम तौर पर "पेयर" या "ऑल्टो" पढ़ा जाता है। उल्लेखनीय अपवादों में शामिल हैं गति सीमा संबंधी संकेत, जो यूरोपीय परंपराओं का पालन करते हैं और "नो इंट्री" संकेत, जिसकी जगह अक्सर ऊपर की तरफ मुंह किये क्रॉस्ड तीर के निशान का प्रयोग किया जाता है।
कोलंबिया
कोलंबिया में यातायात संकेतों को तीन श्रेणियों में वर्गीकृत किया जाता है। इनके नाम हैं चेतावनी के संकेत, अनिवार्य संकेत और सूचना के संकेत.
यहाँ चेतावनी के संकेत संयुक्त राज्य अमेरिका में चेतावनी के संकेतों के काफी समान होते हैं। ये एक काले संकेत के साथ पीले हीरे के आकार वाले होते हैं (निर्माणाधीन क्षेत्रों में पीले रंग को नारंगी रंग में बदल दिया गया है). कुछ ख़ास मामलों में पीले रंग की जगह फ्लोरोसेंट पीले रंग (स्कूली क्षेत्र के संकेत और फीते (शेवरन) के संकेत में) का प्रयोग किया जाता है।
अनिवार्य संकेत यूरोपीय संकेतों के समान होते हैं। ये एक लाल बॉर्डर के साथ वृत्ताकार, एक सफेद पृष्ठभूमि और एक काले रंग के संकेत वाले होते हैं। स्टॉप साइन और यील्ड साइन यूरोपीय संकेतों की तरह होते हैं जहाँ "स्टॉप" शब्द की जगह "पेयर" का प्रयोग होता है और यील्ड साइन में कोई अक्षर नहीं होता है, यह सफ़ेद केंद्र के साथ एक लाल त्रिकोण होता है।
एशिया
भारत में सडके बहुत पुरानी है और इनका भविष्य कभी भी खतेरे में पड सकता है
ईरान
ईरान में सड़क संकेत मुख्य रूप से वियना कन्वेंशन का पालन करते हैं। संकेत फ़ारसी और अंग्रेजी में होते हैं।
इज़रायल
इसराइल में सड़क संकेत मुख्य रूप से वियना कन्वेंशन का पालन करते हैं लेकिन इसके कुछ भिन्न रूप भी हैं।
फिलीपींस
फिलीपींस में सड़क संकेत कानून के जरिये वियना कन्वेंशन का पालन करते हैं, हालांकि, वास्तव में ज्यादातर सड़क संकेत विभिन्न चरित्र वाले होते हैं और ये विभिन्न शैलियों और आकारों के हो सकते हैं। उदाहरण के लिए एमएमडीए (मेट्रो मनीला विकास प्राधिकरण) मेट्रो मनीला के अंदर गुलाबी रंग के यातायात संकेतों का उपयोग करता है।
चीन
चीन में चेतावनी के संकेत एक काले रंग के घेरे, पीली पृष्ठभूमि और काले प्रतीक चिह्न के साथ त्रिकोणीय होते हैं। अनिवार्य संकेतों में कुछ स्थानीय भिन्नताओं के साथ आम तौर पर यूरोपीय परंपराओं (लाल बॉर्डर/नीले वृत्त के साथ वृत्ताकार स्वरूप) का पालन किया जाता है। एक्सप्रेसवे के लिए दिशासूचक संकेत हरे रंग के, पर्यटक आकर्षणों के लिए भूरे रंग के और अन्य सड़कों के लिए नीले रंग के होते हैं। कभी-कभी स्थानीय सुविधाओं की दिशाओं के लिए सफ़ेद पर काले रंग का प्रयोग किया जाता है।
स्वचालित यातायात संकेत की मान्यता
कारों में स्वचालित यातायात संकेत की मान्यता के साथ कैमरे की सुविधा दी जाने लगी है जिसकी शुरुआत ओपेल इन्सिग्निया के साथ हुई है। यह मुख्य रूप से गति सीमाओं और ओवरटेकिंग नहीं करने वाले क्षेत्रों की पहचान करती है।
स्ट्रीट साइन थेफ्ट (सड़क संकेतों की चोरी)
स्ट्रीट साइन थेफ्ट तब होती है जब सड़क संकेतों को चुरा लिया जाता है, जिसे अक्सर सजावटों के रूप में इस्तेमाल किया जाता है लेकिन कभी-कभी क़ानून का पालन करने से बचने के लिए भी इसका प्रयोग किया जाता है ताकि बाद में यह दावा किया जा सके कि वहाँ संकेत मौजूद ही नहीं था। हालांकि ये चोरियां अक्सर अकारण ही होती हैं, असामान्य या अलग तरह के संकेतों को अधि बार चुराया जाता है। कभी-कभी इसे अपराधियों की एक शैतानी समझा जाता है और यह चोरी अक्सर उस संकेत को लगाने वाली नगरपालिका या एजेंसी के लिए महंगी और असुविधाजनक साबित होती है। संयुक्त राज्य अमेरिका में प्रत्येक सड़क संकेत को बदलने की लागत आम तौर पर 100 डॉलर से 500 डॉलर के बीच होती है।
लोकप्रिय संस्कृति सड़क संकेतों की चोरी के लिए एक उत्प्रेरक के रूप में कार्य कर सकती है। लोकप्रिय बैंड द बीटल्स और लिन्यर्ड स्किन्यर्ड ने अनजाने में सड़क संकेतों की चोरी को बढ़ावा दिया था क्योंकि उनके गीतों और एलबमों में पेनी लेन, ब्लू जे वे, एबी रोड और ब्रिकयार्ड रोड जैसे वास्तविक स्थानों के नामों को शामिल रहते थे।
विलेज ऑफ फ़किंग, ऑस्ट्रिया के प्रवेश द्वार को चिन्हित करने वाला संकेत, आम तौर पर चोरी किया जाने वाला एक अन्य संकेत है। यह संकेत केवल गांव के नाम का उल्लेख करता है। "फकिंग" शब्द के अभद्र अर्थ की वजह से शरारती तत्वों द्वारा इस संकेत को बार-बार चुराया जाता रहा है।
टेल मी युअर ड्रीम्स
किताब के मुख्य पात्रों एशली पैटरसन, जो हमेशा अप्ने काम में व्यस्थ र्र्हती है और उसके सहकर्मियों, टोनी प्रेस्कॉट, जो एक गयिका और नर्तकी है और शरमीली कलाकारी आलेट पीटर्स और एशली के पिता। यह महिलाऍ एक दुसरे के साथ अच्छी तरह से घुलमिलते नहीं थे। टोनी और आलेट आम तौर पर एक दूसरे के साथ दोस्ती बनये रखते है, लेकिन टोनी एशली को पसन्द नहि करति है।
एशली को हमेशा यह लगता था कि कोइ उसकी पीछा कर रहा है। एक दिन जब वो काम से घर वापस आयी तो घर कि बिजली चल रही थि। उसे मालूम नहि था कि उसके घर में कौन घुस आया था। और किसी एक लिपस्टिक से उसके दर्पण पर " तुम मर जाओगी " लिखा हुआ था। उस्को शक हुआ कि कोयी उस्के घर में घुस आया था। वह एक पुलिस अनुरक्षण का अनुरोध करती है, लेकिन अगली सुबह, इस पुलिस अधिकारी अपने अपार्टमेंट में मृत पाया जाता है। इसके पेहले भी दो अन्य हत्याएं इसी के समान हो छुका था।
बाद में दो और पुरुषों के हत्या होता है और जिन पुरुषो के हथ्या हुआ था उनके बधिया किया गया था और इन सब के म्रत्यु सेक्स करने के बाद हुआ था। सारे सबूत एक ही महिला के ओर निशाना कर रहा था। बाद में एक आदमि जिसका म्रित्यु हुअ था, उसने जो उपहार टोनी को दिया था वो एशली के घर में पायी गयी। इस्के बाद एशली को गिरफ्तार कर लिया गया। इस बिंदु पर, यह तीन महिलाए एकाधिक व्यक्तित्व विकार से पीड़ित है।
" शेरिफ दोव्लिंग एक गहरी साँस ली . " एश्ले पैटरसन ... टोनी प्रेस्कॉट ... आँलेट पीटर्स, वे सब एक ही व्यक्ति रहे हैं। "
एशली के पिता एशली के प्रतिनिधित्व करने के लिए एक वकील जो उनके दोस्त थे उन्हे उकसाया। उपन्यास के दूसरे भाग मे एमपीडी के बरे मैं मनोचिकित्सकों के बीच के भारी विवादों से भरा है। जब एश्ली के वकील, टोनी को अदालत के सामने लात है तब यह साबित होता है कि एशली निर्दोष है। एशली को मनोचिकित्सा के लिए भेजते हैं। चिकित्सा के द्वारा उसेके दो " बदल " को पेश किया जता है और उसके मन को भिखर देने वालि घटनाओं को सामने लाता है। बचपन में एशली के साथ यौन उत्पीड़न हुअ था जिसके कारण पुरुषों के ओर घृणा पैदा हुआअ था। एशली की एमपीडी की चिकित्सा डॉक्टर गिल्बर्ट के द्वारा हो रहा था। बाद में पता चल्ता है कि उस्के पिता के द्वारा ही उस्की यौन उत्पीड़न हुआ था और इसी के कारण टोनी के निर्माण हुआ था और उसकी माँ की घृणा की बात बन जाती है। और बाद में वे इटली में रह रहे हैं जब उसके जीवन में एक बार फिर से अपने पिता द्वारा हमला हुआ था और तब आँलेट का सृजन होता था। टोनी एक सुरक्षात्मक में विकसित हुअ और इसी तरह की स्थितियों के सामना करना पड़ा तब जानलेवा हो जाती है। आलेट सांत्वना और ममता का एक रूप में विकसित हुआ था और एशली के साथ अच्छा तालमेल बनया था।
दूरचित्री फोटोग्राफी
दूरचित्र फोटोग्राफी या 'दूरचित्रण' या 'टेलीफोटोग्राफी' (Wirephoto या Telephotography) विद्युत संकेतों द्वारा (टेलीग्राफ द्वारा या टेलीफोन द्वारा) चित्रों को एक स्थान से दूसरे स्थान पर भेजने की विधि है।
इतिहास
सन्‌ 1843 में सर्वप्रथम इंग्लैंड में वेन (Bain) ने तार (telegraphy) द्वारा रेखाचित्रों को भेजने का प्रयास किया था। फोटो को तार से भेजने का सर्वप्रथम प्रयास जर्मनी के कॉर्न (Korn) ने सन्‌ 1902 में किया था। उसे ग्राही केंद्र (receiving station) पर चित्र को फिल्म पर उतारा। सन्‌ 1908 में ये चित्र कई सौ मील तक भेजे जा सकते थे। आधुनिक युग में समाचार भेजने की विधि में हुई उन्नति से दूरचित्रण की भी पर्याप्त उन्नति हुई है।
सिद्धान्त
दूरचित्रण का सिद्धांत टेलिविजन के चित्र भेजने के सिद्धांत से बहुत सादृश्य रखता है। जो चित्र भेजना होता है, उसे प्रेषक (transmitting) केंद्र पर एक बेलन पर मढ़ देते हैं। अब प्रकाशकिरण द्वारा इस चित्र का क्रमवीक्षण (scanning) किया जाता है। बेलन लगभग 100 चक्कर प्रति मिनट की गति से घूमता रहता है। इस बेलन पर प्रकाशकिरण डाली जाती है, जो चित्र से परावर्तित होकर एक प्रकाशविद्युत सेल (photo-electric cell) या फोटोसेल पर पड़ती है। चित्र पर पड़ने से पहले प्रकाश की तीव्रता एक सेकंड में लगभग 2,400 बार घटत बढ़ती रहती है। इसको वाहक आवृत्ति (carrier frequency) संख्या कहते हैं। चित्र से परावर्तित प्रकाश की तीव्रता चित्र के कालेपन के अनुसार भी कम अधिक होती है। इस प्रकार प्रकाशकिरण की तीव्रता पर वाहक आवृत्तिसंख्या के अतिक्ति एक अन्य आवृत्ति का मॉडुलन (modulation) होता है, जो चित्र के कालेपन के अनुरूप होता है। प्रकाश की यह किरण बेलन के अक्ष के समांतर, अर्थात्‌ चित्र के ऊपरी भाग से निचले भाग की ओर एक मिनट में एक इंच खिसकती रहती है। इतने समय में बेलन 100 चक्कर लगाता है। इससे फोटो का एक इंच में 100 रेखाओं के हिसाब से क्रमवीक्षण हो जाता है।
फोटो से परावर्तित होकर प्रकाशकिरण, जब प्रकाश-विद्युत्‌-सेल पर पड़ती है, तब इस सेल से प्रकाश की तीव्रता के अनुरूप मॉडुलित विद्युत संकेत प्राप्त होते हैं। इन संकेतों को प्रवर्धित करके प्रेषक द्वारा लाइन पर प्रेषित कर दिया जाता है।
ग्राही केंद्र पर जब ये संकेत प्राप्त होते हैं, तब पहले इन्हें प्रवर्धित किया जाता है। इसके बाद विमाडुलन (demodulation) द्वारा इनमें से वाहक आवृत्ति अलग कर दी जाती है। इस प्रकार प्राप्त विद्युच्छंकेतों को पुन: प्रवर्धित किया जाता है। इन प्रवर्धित संकेतों को एक विद्युतीय प्रकाश स्रोत में देते हैं तो इस स्रोत से उत्पन्न प्रकाश की तीव्रता में परिवर्तन होता है। प्रकाश की तीव्रता में यह परिवर्तन बिल्कुल उसी प्रकार होता है, जैसा प्रेषक केंद्र पर चित्र से परिवर्तित प्रकाश में था। ग्राही केंद्र पर भी एक बेलन घूमता रहता है, जिसका आकार और घूमने की गति बिल्कुल प्रेषक केंद्र के बेलन की ही भाँति होती है। इस बेलन पर एक फोटोग्राफिकीय फिल्म चढ़ी रहती है। उपर्युक्त स्रोत से उत्पन्न प्रकाश इस बेलन पर केंद्रित किया जाता है। इस प्रकाश किरण द्वारा बेलन पर सर्पिलाकार (spiral shaped) रेखाएँ अंकित हो जाती हैं। रेखाओं का कालापन प्रकाश की तीव्रता पर निर्भर करता है। इस तरह फिल्म पर उस चित्र की छाया आ जाती है, जिसे प्रेषक केंद्र से प्रेषित किया गया था।
यहाँ यह अति आवश्यक है कि प्रेषक केंद्र तथा ग्राही केंद्र पर बेलनों के घूमने की गति बिल्कुल एक सी हो। इसके लिए दोनों केंद्रों पर एक से स्वरित्र द्विभुज (tuning fork) द्वारा बेलनों को घुमानेवाले मोटरों की गति नियंत्रित की जाती है। यह भी अति आवश्यक है कि प्रेषक तथा ग्राही केंद्र पर क्रमवीक्षण बेलन पर चढ़े फोटो के ऊपरी सिरे से एक साथ आरंभ हो। इसके लिए प्रत्येक चित्र प्रारंभ करने के समय एक संकेत प्रेषित किया जाता है, जो दोनो केंद्रों पर क्रमवीक्षण आरंभ कर देता है।
काशीपुर का चैती मेला
चैती मेला (जिसे चैती का मेला भी कहा जाता है) क्षेत्र का प्रसिद्ध मेला है। इसका आयोजन उधमसिंह नगर जिले में काशीपुर में प्रतिवर्ष चैत्र मास की नवरात्रि में आयोजित किया जाता है। यह धार्मिक एवं पौराणिक रूप से ऐतिहासिक स्थान है। काशीपुर में कुँडेश्वरी मार्ग पर स्थित यह स्थान महाभारत से भी सम्बन्धित रहा है और यहीं बालासुन्दरी देवी का मन्दिर है जो इक्यावन शक्तिपीठों में से एक है। मेले के अवसर पर दूर-दूर से यहाँ श्रद्धालु आते हैं।
मेला
शाक्त सम्प्रदाय से सम्बन्धित अधिकांश मंदिरों में नवरात्रि में मेले लगते हैं, वैसे ही माँ बालासुन्दरी के इस मन्दिर में भी नवरात्रि में अष्टमी, नवमी व दशमी के दिन यहाँ श्रद्धालुओं का तो समुह ही उमड़ पड़ता है। नवरात्रि के अवसर पर यहाँ तरह-तरह की दुकानें भी मेले में लगती हैं। यहां देवी महाकाली के मंदिर में बलि भी चढाई जाती थी। अन्त में दशमी की रात्रि को बालासुन्दरी की डोली में बालासुन्दरी की सवारी अपने स्थाई भवन काशीपुर के लिए प्रस्थान करती है। प्राय: चैती मेले में पूरी ऊर्जा काशीपुर से डोला चैती मेला स्थान पर पहुँचने पर ही आती है। डोले में प्रतिमा को रखने से पूर्व अर्धरात्रि में पूजन होता है तथा बकरों का बलिदान भी किया जाता है। डोले को स्थान-स्थान पर श्रद्धालु रोककर पूजन अर्चन करते और भगवती को अपने श्रद्धा सुमन अर्पित करते है। मेले का समापन इसके बाद ही होता है। जनविश्वास के अनुसार इन दिनों जो भी मनौती माँगी जाती है, वह अवश्य पूरी होती है।
मन्दिर
इस स्थान पर भगवान विष्णु द्वारा सुदर्शन चक्र से माता सती के अंगों को काट दिये जाने के बाद माता की दायीं भुजा यहां गिरी थी। तभी यहां माता की कोई मूर्ति नहीं बल्कि एक शिला पर उनकी दायीं भुजा की आकृति गढी हुई है, उसी की पूजा की जाती है।
बालासुन्दरी के अलावा यहाँ शिव मंदिर, भगवती ललिता मंदिर, बृजपुर वाली देवी के मंदिर, भैरव व काली के मंदिर भी हैं। माँ बालासुन्दरी का एक स्थाई मंदिर पक्काकोट मोहल्ले में अग्निहोत्री ब्राह्मणों के क्षेत्र में स्थित है। इन ब्राह्मण परिवारों को स्थानीय चंदराजाओं से यह भूमि दानस्वरूप प्राप्त हुई थी। बाद में इस भूमि पर बालासुन्दरी देवी का मन्दिर स्थापित किया गया । बालासुन्दरी की प्रतिमा स्वर्णनिर्मित बताई जाती है।
मान्यताएं
लोक मान्यतानुसार जो लोग इस मन्दिर के वर्तमान पण्डे हैं, उनके पूर्वज मुगलों के समय में यहाँ आये थे और उन्होंने ही इस स्थान पर माँ बालासुन्दरी के इस मन्दिर की स्थापना की। तत्कालीन मुगल सम्राट औरंगजेब ने भी इस मंदिर को बनाने में सहायता दी थी। इस मंदिर परिसर में एक पाकड़ का पेड़ स्थित है। इसका तना और पतली टहनी तक सब खोखला है। स्थानीय पंडा पेड़ के संबंध में मान्यता बताते हैं कि एक बार एक महात्मा आए उन्होंने मंदिर के पुजारी पंडा को शक्ति दिखाने को कहा तो पंडा ने कदंब के पेड़ पर पानी का छींटा मारा तो पेड़ फ़ौरन सूख गया। तब उन्होंने फिर उसे हरा करने को कहा तो पंडा ने पेड़ हरा कर दिया, लेकिन पेड़ खोखला रह गया। यह पेड आज भी यहां दिखाई देता है।
पाकिस्तान क्रिकेट टीम का न्यूज़ीलैंड दौरा 1978-79
पाकिस्तान की राष्ट्रीय क्रिकेट टीम ने जनवरी और फरवरी 1979 में न्यूजीलैंड का दौरा किया और न्यूजीलैंड की राष्ट्रीय क्रिकेट टीम के खिलाफ तीन मैचों की टेस्ट श्रृंखला खेली। पाकिस्तान ने श्रृंखला 1-0 से जीती। न्यूजीलैंड की कप्तानी मार्क बर्गस और पाकिस्तान ने मुश्ताक मोहम्मद ने की।
हाथीपुर चित्तू, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
वॉनाक्राय रैनसमवेयर हमला
ब्रिटेन, अमेरिका, चीन, रूस, स्पेन, इटली, वियतनाम समेत कई अन्य देशों में रेनसमवेयर साइबर हमलों के समाचार प्राप्त हुए हैं। ब्रिटेन की नेशनल हेल्थ सर्विस भी इस हमले से प्रभावित हुई है। साइबर सुरक्षा शोधकर्ता के मुताबिक़ बिटकॉइन मांगने के 36 हज़ार मामलों का पता चला है।
हैकर्स ने अमेरिका की नैशनल सिक्यॉरिटी ऐजेंसी जैसी तकनीक का इस्तेमाल कर इतने बड़े पैमाने पर साइबर अटैक किया। माना जा रहा है कि अमेरिका की नैशनल सिक्यॉरिटी एजेंसी जिस तकनीक का इस्तेमाल करती थी वह इंटरनेट पर लीक हो गई थी और हैकर्स ने उसी तकनीक का इस्तेमाल किया है।
सुरक्षा शोध से जुड़ी एक संस्था ने रविवार को चेतावनी दी कि शुक्रवार को हुए वैश्विक हमले के बाद दूसरा बड़ा साइबर हमला 15 मई 2017 सोमवार को हो सकता है। ब्रिटेन के सुरक्षा शोधकर्ता 'मैलवेयर टेक' ने भविष्यवाणी की है कि दूसरा हमला सोमवार को होने की संभावना है। मैलवेयर टेक ने ही रैनसमवेयर हमले को सीमित करने में मदद की थी।
पृष्ठभूमि
फरवरी 2016 में कैलिफोर्निया के हॉलिवुड प्रेसबिटेरियन मेडिकल सेंटर ने बताया कि उसने अपने कम्प्यूटरों का डेटा फिर से पाने के लिए हैकर्स को 17,000 अमेरिकी डॉलर की फिरौती देनी पड़ी थी। साइबर सिक्यॉरिटी विशेषज्ञ और ब्रिटेन के नैशनल हॉस्पिटल फॉर न्यूरोलॉजी ऐंड न्यूरो सर्जरी में डॉक्टर कृष्णा चिंतापल्ली के मुताबिक ब्रिटेन के अस्पतालों में पुराने ऑपरेटिंग सिस्टम का इस्तेमाल हो रहा है। इस वजह से साइबर हमले का खतरा ज्यादा है। उन्होंने कहा कि ब्रिटेन के कई अस्पताल विंडोज XP सॉफ्टवेयर का इस्तेमाल कर रहे हैं जिसे 2001 में लॉन्च किया गया था। हेल्थ सर्विस बजट में कमी की वजह से ऑपरेटिंग सिस्टम अपडेट नहीं हुए हैं।
वॉनाक्राय रैनसमवेयर कंप्यूटर पर फ़ाइलों को लॉक करता है और उनको इस तरह से एन्क्रिप्ट करता है कि यूजर द्वारा उन तक नहीं पहुंचा जा सकता। यह माइक्रोसॉफ्ट के व्यापक रूप से इस्तेमाल किये जाने वाले विंडोज ऑपरेटिंग सिस्टम को लक्ष्य बनाता है। जब कोई सिस्टम संक्रमित होता है, तो पॉप-अप विंडो $ 300 की फिरौती राशि का भुगतान करने के निर्देशों के साथ दिखाई देती है। पॉप-अप विंडो में दो उलटी गिनती वाली घड़ियाँ दिखाई देती हैं; एक व्यक्ति को तीन दिन की समयसीमा दिखती हैं जिसके बाद राशि दुगुनी हो कर $600 हो जाती है; दूसरा एक समय सीमा दिखाती है जिसके बाद यूजर हमेशा के लिए अपना डेटा खो देगा। भुगतान को केवल बिटकॉइन में ही स्वीकार किया जाता है।
प्रभाव
ब्रिटेन की नेशनल हेल्थ सर्विस (एनएचएस) इससे बुरी तरह प्रभावित हुई है और मरीजों के ऑनलाइन रिकॉर्ड पहुंच के बाहर हो गए हैं। इन हमलों के बाद हज़ारों जगहों के कंप्यूटर्स लॉक हो गए और पेमेंट नेटवर्क 'बिटकॉइन' के ज़रिये 230 पाउंड (करीब 19 हज़ार रुपये) की फ़िरौती मांगी।
ब्रिटेन की तरह ही स्पेन, पुर्तगाल और रूस में भी साइबर हमले हुए। 90 से ज्यादा देश इस साइबर हमले की चपेट में आए हैं।
भारत में आंध्र प्रदेश के पुलिस थानों के आंकड़े हैक किए गए, भारत में आंध्र प्रदेश में पुलिस विभाग के कंप्यूटरों के एक हिस्से वैश्विक साइबर हमले का निशाना बने। चित्तूर, कृष्णा, गुंटूर, विशाखापत्तनम और श्रीकुलम जिले के 18 पुलिस इकाइयों के कंप्यूटर साइबर हमले से प्रभावित हुए, हालांकि अधिकारियों ने कहा कि रोजमर्रा के कामों में कोई बाधा नहीं हुई है।
जापान में 600 स्थानों पर 2000 कंप्यूटरों के प्रभावित होने की सूचना प्राप्त हुई है। निसान मोटर कोर्प ने इस बात की पुष्टि की कि कुछ इकाइयों को निशाना बनाया गया लेकिन हमारे कारोबार पर कोई बड़ा असर नहीं पड़ा। हिताची की प्रवक्ता यूको तैनूची ने कहा कि ईमेल के साथ समस्या आ रही थी, फाइलें खुल नहीं पा रही थीं।कंपनी का कहना था कि हालांकि कोई फिरौती मांगी नहीं गई लेकिन ये समस्याऐं रैनसमवेयर हमले से जुड़ी हैं। समस्याओं को सुलझाने के लिए वे सॉफ्टवेयर डाल रहे हैं।
जर्मनी की राष्ट्रीय रेलवे भी इससे प्रभावित हुई है।
डुमरा गाँव, सहकुंड (भागलपुर)
डुमरा सहकुंड, भागलपुर, बिहार स्थित एक गाँव है।
वॉनाक्राय रैनसमवेयर हमला
किल स्विच
हमले को रोकनेवाला 22 साल का एक व्यक्ति है जो मैलवेयरटेक उपनाम से जाना जाता है। इस शोधकर्ता ने पहले नोटिस किया कि मैलवेयर एक ख़ास वेब ऐड्रेस से लगातार कनेक्ट होने की कोशिश कर रहा है जिससे नए कंप्यूटर समस्याग्रस्त हो जाते, लेकिन वेब ऐड्रेस के जुड़ने की कोशिश के दौरान- अक्षरों में घालमेल था और ये रजिस्टर्ड नहीं थे। मैलवेयर टेक ने इसे रजिस्टर करने का फ़ैसला किया और उसने 10.69 डॉलर में ख़रीद लिया। इसे ख़रीदने के बाद उन्होंने देखा कि और किन कंप्यूटरों तक उसकी पहुंच बन रही है। इसी मैलवेयर टेक को आइडिया मिला कि रैनसमवेयर कैसे फैल रहा था। इस मामले में उन्हें अप्रत्याशित रूप से रैनसमवेयर को रोकने में सफलता मिली।
उदयलालपुर, हल्द्वानी तहसील
उदयलालपुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अंगोला के उपाध्यक्ष
अंगोला का उपाध्यक्ष अंगोला में दूसरा सर्वोच्च राजनीतिक पद है; यह राज्य के प्रमुख के लिए डिप्टी है, और राष्ट्रपति द्वारा नियुक्त किया जाता है। स्थिति 2010 के संविधान द्वारा स्थापित की गई थी
सौराष्ट्र लोग
सौराष्ट्र लोग दक्षिण भारत के एक जातीय-भाषाई ब्राह्मण समुदाय को संदर्भित करते हैं जिनकी मातृभाषा सौराष्ट्र भाषा है, जो एक भारतीय-आर्यन भाषा है, जो मुख्यतः तमिलनाडु, केरल, आंध्र प्रदेश और कर्नाटक के भारतीय राज्यों में स्थित है।
सौराष्ट्र लोग आम तौर पर शाकाहारी होते हैं और सभी ब्राह्मणों की तरह पवित्र धागा पहनते हैं, उन्हें अपने गोत्र या पितृलिनी वंश के आधार पर वर्गीकृत किया जाता है, अधिकांश लोग वैष्णव हैं, हालांकि शैवों का एक महत्वपूर्ण हिस्सा भी है। सौराष्ट्रियन अपने उपनाम के रूप में अय्यर और आयंगर के शीर्षक का उपयोग करते हैं।
गुरप्रीत घुग्गी
गुरप्रीत सिंह वड़ैच (जन्म 19 जुलाई 1971), आम तौर पर गुरप्रीत घुग्गी (पंजाबी: ਗੁਰਪ੍ਰੀਤ ਘੁੱਗੀ) के नाम से जाने जाते एक भारतीय अदाकार, कामेडियन और सियासतदान हैं। घुग्गी ने अपने पेशे की शुरूआत 1990 के दशक में रंगमंच से थी, जिसके बाद उसने "रौनक मेला" और "पारचवेन" जैसे टीवी धारावाहिकों में लगातार भूमिकाएँ निभाईं। उसने अपने वीडियो "घुग्गी जंकशन" (2003) और "घुग्गी शू मंतर" (2004) द्वारा हास्य की प्रमुख भूमिकाओं के साथ अंतरराष्ट्रीय जनतक मान्यता प्राप्त की। उसने 'पटवारी झिलमिल सिंह' के किरदार में "असाँ नूँ माण वतनाँ दा" (2004) में अभिनय किया। वह फ़िल्म "कैरी ऑन जट्टाँ" (2012) में अभिनय किया और "अरदास" (2015) में उसकी महत्वपूर्ण भूमिका के लिए उसकी प्रशंसा की जाती है।
जगाममोहा धरमजयगढ मण्डल
जगाममोहा धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मेरे बाप पहले आप (2008 फ़िल्म)
मेरे बाप पहले आप 2008 में बनी हिन्दी भाषा की फिल्म है।
परवलय
नियता पर लंब रेखा, जो नाभि से गुज़रती है (यानी, रेखा जो परवलय को मध्य से विभाजित करती है) "सममित अक्ष" या "परवलय की अक्ष" कहलाती है। परवलय पर स्थित वह बिन्दु, जो अक्ष को प्रतिच्छेद करता है, अर्थात परवलय तथा परवलय की अक्ष के प्रतिच्छेदन बिन्दु को "परवलय का शीर्ष" कहा जाता है, और इसी बिंदु पर परवलय सर्वाधिक घुमावदार होता है। परवलय की अक्ष पर, नाभि तथा शीर्ष के बीच की दूरी, "नाभीय दूरी" कहलाती है। "नाभिलंब" परवलय की वह जीवा है जो नियता के समांतर (या अक्ष के लम्बवत) होती है और नाभि से होकर गुजरती है। परवलय का खुला हुआ भाग ऊपर, नीचे, बाएं, दाएं, या किसी अन्य ऐच्छिक दिशा में हो सकता है। किसी भी परवलय को किसी अन्य परवलय पर ठीक से प्रविष्ट करने के लिए पुनर्स्थापित और पुन: सहेजा जा सकता है, अर्थात सभी परवलय ज्यामितीय रूप से समान होते हैं।
बिंदुपथ के रूप में परवलय की परिभाषा
ज्यामिती में परवलय, यूक्लिड तल पर बिन्दुओं के एक बिन्दुपथ के रूप में परिभाषित किया जा सकता है।
एक परवलय बिन्दुओं का एक बिंदुपथ है, माना किसी बिन्दु P से एक निश्चित बिन्दु F(नाभि) से दूरी |PF|, उससे नियता l तक की दूरी |Pl| के बराबर होती है। आमतौर पर निम्न प्रकार दर्शाया जाता है
नाभि F से नियता l पर डाले गए लम्ब के मध्यबिंदु V को परवलय का शीर्ष कहते हैं तथा रेखा FV परवलय की अक्ष है।
परवलय के प्रकार
निर्देशांक ज्यामिती में चार मूल परवलय होते हैं
दायीं ओर खुला परवलय
y^2=4ax
इसका शीर्ष मूलबिंदु, नाभि (a,0) तथा नियता x= -a है।
बाईं ओर खुला परवलय
y^2= -4ax
इसका शीर्ष मूलबिंदु, नाभि (-a,0) तथा नियता x= a है।
ऊपर की ओर खुला परवलय
x^2= 4ay
इसका शीर्ष मूलबिंदु, नाभि (0,a) तथा नियता y= -a है।
नीचे की ओर खुला परवलय
x^2= -4ay
इसका शीर्ष मूलबिंदु, नाभि (0,-a) तथा नियता y= a है।
गिरिजा ओक
गिरिजा ओक एक भारतीय अभिनेत्री हैं जिन्हें तारे ज़मीन पर और शोर इन द सिटी में उनके अभिनय के लिए जाना जाता है।
करियर
ओक ने 15 साल की उम्र में बड़े पर्दे पर डेब्यू किया था। उन्होंने गोश्ता छोटी डोंगरावाधी, गुलमोहर, मानिनी और अडगुले मडगुले सहित मराठी फिल्मों में अभिनय किया।
2018 में, ओक ने नवज्योत बांदीवाडेकर द्वारा निर्देशित फिल्म क्वार्टर के साथ अपनी लघु फिल्म की शुरुआत की। फिल्म का प्रीमियर कोर्ट मीटरेज (लघु फिल्म कॉर्नर) श्रेणी में 71 वें कान फिल्म समारोह में किया गया था और बाद में इसे 12 से अधिक अंतर्राष्ट्रीय फिल्म समारोहों में प्रदर्शित किया गया था। फिल्म में उनके प्रदर्शन के लिए, ओक ने यूरोपीय सिनेमैटोग्राफी अवार्ड्स 2018 में सर्वश्रेष्ठ अभिनेत्री के रूप में अपना पहला अंतर्राष्ट्रीय पुरस्कार जीता और उन्हें मावेरिक मूवी अवार्ड्स 2018 में सर्वश्रेष्ठ अंतर्राष्ट्रीय अभिनेत्री के रूप में नामांकित किया गया। क्वार्टर एक सार्वजनिक कार्यक्रम में पोस्टर और ट्रेलर लॉन्च करने वाली पहली भारतीय लघु फिल्म थी, जिसमें भारतीय प्रेस के सदस्यों और भारतीय फिल्म उद्योग की हस्तियों ने भाग लिया था। फिल्म को 10 अप्रैल 2020 को दुनिया भर में डिजिटल रूप से रिलीज़ किया गया था।
2018 से 2019 तक ओक ने सोनी एंटरटेनमेंट टेलीविजन पर हिंदी धारावाहिक लेडीज स्पेशल के दूसरे सीज़न में मुख्य भूमिका निभाई। वह लोकप्रिय गायन प्रतियोगिता सिंगिंग स्टार की फाइनलिस्ट थीं।
व्यक्तिगत जीवन
ओक मराठी अभिनेता गिरीश ओक की बेटी हैं। उन्होंने ठाकुर कॉलेज ऑफ साइंस एंड कॉमर्स कांदिवली पूर्व, मुंबई से जैव प्रौद्योगिकी में अपनी डिग्री पूरी की। वह एक थिएटर वर्कशॉप में शामिल हुईं और विज्ञापनों में अभिनय करना शुरू कर दिया।
ओक की शादी सुहरुद गोडबोले से हुई है। वह मराठी फिल्म अभिनेता, संवाद लेखक और फिल्म निर्माता श्रीरंग गोडबोले की बहू हैं।
समवाय सम्बन्ध
वैशेषिक दर्शन में स्वीकृत सात पदार्थों में छठा पदार्थ 'समवाय संबंध' है।
संबंध नित्य और अनित्य होते हैं। संयोग अनित्य संबंध है जैसे कलम का कागज से। पर कलम का कलम के रंग से नित्य संबंध है। अत: ऐसे संबंध को जिसके बिना वस्तु की सत्ता ही न रहे समवाय संबंध कहते हैं। द्रव्य का गुण से, द्रव्य का क्रिया से, अवयव का अवयवी से, जाति का व्यक्ति से तथा नित्य द्रव्य का विशेष से समवाय संबंध होता है। गुण, क्रिया आदि से विशिष्ट वस्तु का ज्ञान विशेषण और विशेष्य के संबंध के ज्ञान से होता है, अत: गुण, क्रिया आदि का गुणी, क्रियावान्‌ आदि से कोई संबंध अवश्य होगा। यह संबंध संयोग से भिन्न है अत: इसको अलग पदार्थ माना गया।
सगुण वस्तु गुण और द्रव्य का, अवयवों का समूह मात्र नहीं है। यह उनके समूह से विशिष्ट है। यह वैशिष्ट्य समवाय संबंध के कारण है। बौद्ध तथा मीमांसा दर्शनों में अवयवी को अवयवों का समूह मात्र माना गया है, अत: समवाय का खंडन किया गया है। न्याय दर्शन ने समवाय को तार्किक दृष्टि से पुष्ट किया।
सून त्ज़ू
सून त्ज़ू यानि आचार्य सून (Sun Tzu ; 544-496 BC) जिनका जन्म नाम सून वू था, प्राचीन चीन के सेनानायक, रणनीतिकार तथा दार्शनिक थे। माना जाता है कि सून त्ज़ू बींग्फ़ा ( आचार्य सून की युद्ध नीति) नामक ग्रन्थ की रचना उन्होने ही की थी। यह ग्रन्थ सैन्यनीति का बहुत प्रभावशाली प्राचीन ग्रंथ है।
परिचय
सून त्ज़ू का जन्म ईसापूर्व 544 में हुआ था। उस समय चीन अपने इतिहास के वसंत व शरत काल में से गुजर रहा था। वे छी राज्य के निवासी थे। जब वे 19 वर्ष की उम्र के हुए, तो वे पूर्वी चीन के वू राज्य में गये और वू राज्य (आज के सू च्यो शहर) के उपनगर में सैन्य विद्या ग्रहण करने लगे। वू राज्य के अधिकारी वू ज़ी श्येन ने वू के राजा से सून त्ज़ू का परिचय करवाया। स्वन ज़ी ने अपने 13 लेख वू के राजा को दिये। वू के राजा ने ये लेख पढ़े और पढ़ने के बाद सून त्ज़ू की बड़ी प्रशंसा की। लेकिन, वू के राजा को यह पता नहीं चल पाया था कि सून त्ज़ू इन विचारों को यथार्थ लड़ाई में प्रयोग कर सकेंगे या नहीं। इसलिए, उन्होंने सून त्ज़ू को राजमहल की उच्च दासियों से अभ्यास करने का आदेश दिया।
सून त्ज़ू ने 180 दासियों को दो दलों में विभाजित किया और वू के राजा की पसंदीदा दो सुन्दरियों को दोनों दलों का प्रधान नियुक्त किया।
चेन्नई अंतर्राष्ट्रीय हवाई अड्डा
चेन्नई अंतर्राष्ट्रीय हवाई अड्डा (சென்னை பன்னாட்டு வானூர்தி நிலையம்), जो मद्रास इंटरनेशनल एयरपोर्ट के नाम से भी विख्यात है, चेन्नई (मद्रास), भारत के दक्षिण में, तिरूसूलम 7 km में स्थित है। यह देश के सबसे बड़े अंतर्राष्ट्रीय प्रवेश द्वारों में से एक है और भारत में तीसरा सबसे व्यस्त हवाई अड्डा है (दिल्ली और मुंबई के बाद) और एक ऐसा अंतर्राष्ट्रीय केन्द्र, जो 2007 से लगभग 12 करोड़ यात्रियों का संचालन कर रहा है और 25 से अधिक विभिन्न एयरलाइनों को सेवा प्रदान करता है। देश में मुंबई के बाद यह दूसरा सबसे बड़ा नौभार केंद्र है। यह मीनमबाक्कम और तिरूसूलम के पास स्थित है, जहां यात्री प्रवेश तिरूसूलम में और माल प्रवेश मीनमबाक्कम में होता है।
इतिहास
मद्रास (चेन्नई) का हवाई अड्डा भारत के पहले हवाई अड्डों में से एक है और 1954 में बॉम्बे (मुंबई) से बेलगाम के ज़रिए एयर इंडिया की पहली उड़ान का गंतव्य स्थान था। इसका पहला यात्री टर्मिनल हवाई अड्डे के उत्तर-पूर्व में बनाया गया था, जो मीनमबाक्कम उपनगर में आता है, इसी कारण मीनमबाक्कम एयरपोर्ट के रूप में इसका हवाला दिया जाता है। बाद में एक नया टर्मिनल परिसर तिरूसूलम में बनाया गया और उसके दक्षिण में पल्लावरम के समीप, यात्री संचालनों को स्थानांतरित कर दिया गया। पुराने टर्मिनल भवन का इस्तेमाल अब कार्गो टर्मिनल के रूप में किया जाता है और यह भारतीय कूरियर कंपनी ब्लू डार्ट का अड्डा है।
संरचना
चेन्नई अंतर्राष्ट्रीय हवाई अड्डे पर तीन टर्मिनल हैं: मीनमबाक्कम में स्थित सबसे पुराने टर्मिनल का प्रयोग कार्गो के लिए किया जाता है, जबकि तिरूसूलम में यात्रियों के लिए बने नए टर्मिनल भवन का प्रयोग यात्री संचालनों के लिए किया जाता है। यात्री टर्मिनल परिसर में घरेलू और अंतर्राष्ट्रीय टर्मिनल हैं जो एक संयोजक भवन द्वारा परस्पर जुड़े हैं, जिसमें प्रशासनिक कार्यालय और एक रेस्तरां हैं। हालांकि यह परिसर एक अखंड संरचना है, लेकिन इसका निर्माण वर्धमान तौर पर हुआ, जिसमें 1988 के दौरान कामराज और अन्ना टर्मिनल को पहले से मौजूद मीनमबाक्कम टर्मिनल के साथ जोड़ा गया।
निर्मित पहला हिस्सा था अंतर्राष्ट्रीय टर्मिनल, जिसमें दो एयरोब्रिड्ज (जेटवेज़) थे, जिसके बाद में तीन एयरोब्रिड्ज के साथ एक घरेलू टर्मिनल बनाया गया। घरेलू टर्मिनल का निर्माण कार्य पूरा होने के बाद मीनमबाक्कम के पुराने टर्मिनल का इस्तेमाल विशेष रूप से कार्गो के लिए किया गया। हाल ही में अंतर्राष्ट्रीय टर्मिनल को दक्षिण की ओर विस्तृत किया गया और एक नए ब्लॉक को जोड़ा गया, जिसमें तीन एयरोब्रिड्ज शामिल हैं। इस समय, नए अंतर्राष्ट्रीय खंड का प्रयोग प्रस्थान के लिए और पुराने भवन का प्रयोग आगमन के लिए किया जाता है।
टर्मिनल, एयरलाइन और गंतव्य स्थान
कामराज घरेलू टर्मिनल (KDT) से घरेलू उड़ानों को संचालित किया जाता है, जबकि अन्ना अंतर्राष्ट्रीय टर्मिनल (AIT) अंतर्राष्ट्रीय उड़ानों के लिए हैं। मीनमबाक्कम पर स्थित पुराने टर्मिनल का इस्तेमाल कार्गो ऑपरेशन के लिए किया जाता है।
तथ्य और आंकड़े
इस समय, चेन्नई हवाई अड्डा हर घंटे लगभग 25 विमान उड़ानों को संचालित करता है, जो वर्ष 2014-15 में पूरी तरह से भर जाएगा. लेकिन, व्यस्ततम समय में यातायात को संभालने की क्षमता उससे भी बहुत पहले समाप्त हो जाएगी. अन्ना अंतर्राष्ट्रीय टर्मिनल ने 2007-08 में 3,410,253 यात्रियों को संभाला था और उसके पास 3 करोड़ यात्रियों को प्रतिवर्ष संभालने की क्षमता है और इसने पहले ही यात्रियों को संभालने की क्षमता को पार कर दिया है। इसी तरह कामराज घरेलू टर्मिनल, जिसने 2007-08 में 7,249,501 यात्रियों को संभाला था और उसके पास सालाना 6 करोड़ यात्रियों को संभालने की क्षमता है। यहां फिर से टर्मिनल की क्षमता की तुलना में मांग बहुत अधिक है। कुल मिलाकर वर्ष 2007 - 08 में चेन्नई हवाई अड्डे ने 10,659,754 यात्रियों को संभाला था। 2007 - 08 में हवाई अड्डे ने 270,608 टन कुल कार्गो को संभाला था.
आधुनिकीकरण और विस्तार
चेन्नई हवाई अड्डे का आधुनिकीकरण और विस्तार होना तय हुआ है। भारतीय विमानपत्तन प्राधिकरण द्वारा यह कार्य किया जाना है, जिसमें समानांतर दौड़ पथ, टैक्सी पथ, पट्टियां और नए यात्री टर्मिनल इमारतों का निर्माण शामिल है। विस्तार कार्यों में आस-पास के इलाक़ों की ज़मीन का अधिग्रहण भी शामिल होगा। मौजूदा हवाई अड्डे का विस्तारण श्रीपेरूमबदूर तालुका में मनपक्कम, कोलापक्कम, गेरूगमबक्कम और थारापक्कम में, सरकार द्वारा इस आशय का संकल्प पारित होने के बाद किया जाएगा.
सरकार इन क्षेत्रों के 947 घरों के लिए उपयुक्त मुआवजा प्रदान करेगी और उनके पुनर्वास की भी व्यवस्था करेगी। विस्तारण के पहले चरण में ही परिवारों का पुनर्वास कार्य संपन्न किया जाएगा.
आधुनिकीकरण और पुनर्संरचना में करीब 2,350 करोड़ रुपए के खर्च होने की संभावना है जिसमें दौड़ पथ, टैक्सी पथ और पट्टियों के निर्माण की लागत लगभग 1,100 करोड़ रुपए हो सकती है, जबकि टर्मिनल भवन, कार्गो भवन, कार पार्किंग और फेस अपलिफ्ट के निर्माण में 1,250 करोड़ रुपये की लागत होगी।
आधुनिकीकरण योजना के अनुसार सहायक दौड़ पथ का निर्माण एक पुल के ज़रिए अड्यार नदी पर निर्मित किया जाएगा. अड्यार नदी के उस पार तक रनवे का विस्तार होगा। नदी के ऊपर एक पुल का निर्माण किया जाएगा, जिसमें दौड़ पथ और टैक्सी पथ शामिल होंगे। यह चेन्नई हवाई अड्डे को भारत का एकमात्र ऐसा अंतर्राष्ट्रीय हवाई अड्डा बना देगा, जिसके पास नदी के उस पार तक एक दौड़ पथ होगा. मुंबई में केवल दौड़ पथ का अंत मीठी नदी के ऊपर है। सहायक दौड़ पथ के विस्तार में 430 करोड़ रुपये खर्च होंगे और 2010 के आस-पास यह पूरा किया जाएगा.
प्रस्तावित चेन्नई मेट्रो रेल परियोजना, चेन्नई अंतर्राष्ट्रीय हवाई अड्डे से शहर के विभिन्न भागों को जोड़ेगी. अस्थायी तौर पर इस परियोजना को वित्तीय वर्ष 2013-2014 में पूरा किए जाने का कार्यक्रम बनाया गया है।
प्रस्तावित नवीन यात्री टर्मिनल
वर्तमान विकास परियोजनाओं में एक नवीन घरेलू टर्मिनल का निर्माण और मौजूदा अंतर्राष्ट्रीय टर्मिनल का विस्तार शामिल है। यह डिजाइन चार व्यावसायिक कंपनियों का सहयोगी प्रयास है। जबकि हर्ग्रीव्स एसोसिएट्स ने परिदृश्य डिजाइन तैयार किया है, जेंसलर और फ्रेडरिक शवार्ट्ज आर्किटेक्ट्स यात्री टर्मिनल भवनों, पार्किंग गराज संरचना और सड़क अभिगम प्रणाली के डिजाइन के लिए जिम्मेदार हैं। परियोजना के लिए क्रिएटिव समूह स्थानीय आर्किटेक्ट होगा। प्रस्तावित डिजाइन को मौजूदा टर्मिनल डिजाइन तत्वों के साथ जोड़ा जाएगा. यह पहले बताया गया कि नवीन टर्मिनल भवन के पास करीब 10 करोड़ यात्रियों को संभालने की क्षमता होगी और मौजूदा टर्मिनलों के साथ एकीकृत करने के बाद यह सालाना 23 करोड़ यात्रियों को संभालने की क्षमता प्रदान करेगा। नवीन टर्मिनल भवनों के लिए करीब 1,40,000 वर्ग मीटर क्षेत्र होने की संभावना है जिसमें 140 जांच काउंटर और 60 अप्रवासन काउंटर और टैक्सी पथों के नेटवर्क से जुड़े दो दौड़ पथ होंगे। इस टर्मिनल परिसर में एक फ्लाईओवर ट्रेवेलेटर होगा, जो घरेलू टर्मिनल और अंतर्राष्ट्रीय टर्मिनल का संयोजक होगा और इसकी लम्बाई करीब 1 कि॰मी॰ होगी। इसमें ऊंची सड़क का निर्माण किया जाएगा और ऊपर एक ट्यूब के नीचे दो वाकलेटर्स होंगे।
दौड़ पथ के डिज़ाइन विवरण भारत के विमानपत्तन प्राधिकरण द्वारा संभाले जा रहे हैं, जबकि वास्तुकला कंपनियां दौड़पथ के ज़मीनी इमारतों की डिज़ाइनिंग तक ही सीमित रहेंगी. वर्तमान प्रस्ताव मौजूदा दौड़पथ के समानांतर है। पूरी डिजाइन को "दो हरे-भरे निर्वाह योग्य बग़ीचों" के आस-पास व्यवस्थित किया जा रहा है और पंखों के आकार वाली छतें बारिश के पानी को एकत्रित करने में मदद करेंगी और उद्यान का हिस्सा होगी।
प्रस्तावित नवीन एकीकृत कार्गो परिसर
चेन्नई अंतर्राष्ट्रीय हवाई अड्डे के कार्गो परिसर में एक एकीकृत कार्गो परिसर का निर्माण किया जाएगा. इस परिसर का निर्माण 15 महीनों में 145 करोड़ रुपयों की लागत पर किया जाएगा. जबकि निचली मंज़िल 21,000 वर्ग मीटर आकार की होगी, पहली मंज़िल का निर्माण 12,100 वर्ग मीटर पर किया जाएगा. नए भवन का प्रयोग विशेष रूप से आयात गतिविधियों के लिए किया जाएगा. एक बार सिविल कार्य पूरा होने के साथ ही, स्वचालित संग्रहण और पुनर्प्राप्ति प्रणाली स्थापित की जाएगी. इसकी लागत 75 करोड़ रुपये होगी।
नवीन ग्रीनफील्ड हवाई अड्डा
ग्रीनफील्ड हवाई अड्डे का निर्माण 3486.66 acre तक होगा, वहीं चेन्नई हवाई अड्डे का विस्तार 1069.99 acre पर किया जाएगा, जिसकी अनुमानित लागत 2,000 करोड़ होगी।
प्रारम्भ में ग्रीनफील्ड हवाई अड्डों का निर्माण कार्य भारत के विमानपत्तन प्राधिकरण (AAI) को सौंपा जाना था। लेकिन चेन्नई के करीब श्रीपेरूमबदूर में ग्रीनफील्ड हवाई अड्डे का विकास एक सार्वजनिक-निजी भागीदारी के तहत किया जाएगा. प्रधानमंत्री की समिति ने भी इस हवाई अड्डे के लिए पूर्व व्यवहार्यता रिपोर्ट की मांग की है।
ग्रीनफील्ड हवाई अड्डे में चार दौड़पथ होंगे। चेन्नई हवाई अड्डे पर नज़रें गढ़ाए अग्रणी वैश्विक हवाई अड्डों के विकासक इस परियोजना के लिए बोली लगाने के लिए भारतीय सहभागियों के साथ गठजोड़ कर रहे हैं। इस परियोजना में रुचि रखने वाली कंपनियों में शामिल हैं सिंगापुर चांगी हवाई अड्डा, मैक्वेरी समूह, GMR समूह, GVK इंडस्ट्रीज़ लिमिटेड और टाटा समूह. केंद्रीय नागरिक उड्डयन मंत्री प्रफुल्ल पटेल ने स्पष्ट किया है कि "चेन्नई के करीब ग्रीनफील्ड हवाई अड्डे के विकास में AAI की कोई भूमिका नहीं है।"
नए हवाई अड्डे का निर्माण कार्य शुरू होने पर 28 महीने के भीतर पूरा होने की संभावना है।
ग्रीनफील्ड एयरपोर्ट प्रोजेक्ट स्थगित?
जहां अंतर्राष्ट्रीय नागर विमानन संगठन (ICAO) ने इस परियोजना के लिए तकनीकी आर्थिक व्यवहार्यता के अध्ययन की शुरूआत की है, वहीं केंद्रीय नागरिक उड्डयन मंत्रालय के एक वरिष्ठ अधिकारी ने कहा कि सरकार क़ायल है कि तत्काल इस शहर में दूसरे हवाई अड्डे की कोई आवश्यकता नहीं है, क्योंकि मीनमबाक्कम में मौजूदा हवाई अड्डे का विस्तार किया जा रहा है।
ग्रीनफील्ड हवाई अड्डा प्रस्ताव - अभी त्यागा नहीं गया
हाल ही में राज्य विधानसभा को जानकारी दी गई कि चेन्नई हवाई अड्डे का विस्तार और आधुनिकीकरण अगले वर्ष तक पूरा हो जाएगा और सरकार भी ग्रीनफील्ड एयरपोर्ट की स्थापना को लेकर 'आवश्यक कार्रवाई' कर रही है।
मंत्री के.एन. नेहरू द्वारा विधानसभा में प्रस्तुत परिवहन विभाग की नीति संबंधी नोट में कहा गया है कि सरकार इस तथ्य की पुष्टि करती है कि दक्षिणी महानगर तेजी से एक निवेश गंतव्य बनता जा रहा था और इसलिए वर्तमान आधुनिकीकरण के प्रयास किए जा रहे हैं।
"हवाई अड्डे का आधुनिकीकरण 2011 तक पूरा हो जाएगा."
उन्होंने कहा कि "पहले ही सरकार ने 127.06 करोड़ रुपए की लागत पर 126 एकड़ जमीन का अधिग्रहण कर लिया है और भारतीय विमानपत्तन प्राधिकरण को सौंप चुकी है।"
नीति नोट के अनुसार AAI कार्यान्वयन एजेंसी थी और इसने 1,808 करोड़ रुपयों की अनुमानित लागत पर (18.08 बिलियन) इस परियोजना को हाथ में लिया था। इसके अलावा, राज्य सरकार श्रीपेरूमबदूर में ग्रीनफील्ड हवाई अड्डा स्थापित करने के लिए 'आवश्यक कार्रवाई' कर रही है, जो इसके निकट का एक औद्योगिक केंद्र है।
परिवहन संपर्क
यह हवाई अड्डा व्यस्त ग्रैंड सदर्न ट्रंक रोड (नेशनल हाईवे 45) पर स्थित है और उपनगरीय रेलवे नेटवर्क पर एयरपोर्ट स्टेशन (तिरूसूलम) भी इसको सेवा देती है। मेट्रो रेल प्रणाली (चेन्नई मेट्रो) हवाई अड्डे से चेन्नई के महत्वपूर्ण स्थानों को जोड़ती है
घटनाएं और दुर्घटनाएं
1984 अगस्त में हवाई अड्डे से 1,200 मीटर की दूरी पर एक बम विस्फोट हुआ था, जिसमें 33 लोगों की मौत और 27 अन्य लोग घायल हो गए थे।
आधुनिक संस्कृत लेखक
दुनिया की सबसे प्राचीन भाषा संस्कृत का प्राचीन साहित्य तो विपुल रूप से समृद्ध है ही, किन्तु आधुनिक काल में भी संस्कृत कवियों और लेखकों की संख्या कम नहीं है। जहाँ एक ओर संस्कृत पत्र-पत्रिकाएँ, यहाँ तक कि दैनिक समाचार पत्र तक संस्कृत में प्रकाशित हो रहे हैं, वहीं दूसरी ओर अनेकानेक कवि-लेखक इस भाषा में निरन्तर कविता, नाटक, कहानी, उपन्यास आदि लिख कर संस्कृत को 'मृतभाषा' कहने वालों को रचनात्मक स्तर पर चुनौती दे रहे हैं।
संस्कृत लेखन की अजस्र परम्परा
आसाम और दक्षिण भारत के कुछ गांवों में तो संस्कृत ही आम-बोलचाल की भाषा है। === Sanskrit: the constant tradition of writing in Sanskrit === Assam and villages of South India is the common spoken language. <span class="notranslate" onmouseover="_tipon(this)" onmouseout="_tipoff"> अनेक स्वयंसेवी संस्थाओं और व्यक्तियों के प्रयासों से सुव्यवस्थित संस्कृत संभाषण प्रशिक्षण के बाद अनेक गाँवों में लोगों की आपसी बोलचाल की भाषा संस्कृत बन चुकी है। Several NGOs and individuals organized efforts Sanskrit conversation between people in several villages after training has become a colloquial Sanskrit. <span class="notranslate" onmouseover="_tipon(this)" onmouseout="_tipoff"> ऐसे गाँव यकीनन कम हैं पर इन अपवाद गाँवों में दैनिक जीवन का सम्पूर्ण वार्तालाप सिर्फ संस्कृत में ही किया जा रहा है। Such villages are arguably less of daily life in these villages the whole conversation only exception being in Sanskrit. <span class="notranslate" onmouseover="_tipon(this)" onmouseout="_tipoff"> ऐसे ही ग्रामों में सबसे महत्वपूर्ण नाम है कर्नाटक के मुत्तुर व होसहल्ली और मध्यप्रदेश के झिरी गाँव का, जहाँ सही अर्थों में संस्कृत जन-जन की भाषा बन चुकी है। The most important of these is named villages in Karnataka and Madhya Pradesh rifled Muthur and Hoshlli village, where truly has become the language of Sanskrit masses. <span class="notranslate" onmouseover="_tipon(this)" onmouseout="_tipoff"> इन ग्रामों में लगभग 95 प्रतिशत लोग संस्कृत में ही वार्तालाप करते हैं। About 95 percent of people in these villages are the same conversation in Sanskrit. <span class="notranslate" onmouseover="_tipon(this)" onmouseout="_tipoff"> मुतरु, होसहल्ली व झिरी के अलावा मध्यप्रदेश के मोहद और बधुवार तथा राजस्थान के गनोडा भी ऐसे ग्राम हैं, जहाँ दैनिक जीवन का अधिकांश वार्तालाप संस्कृत में ही किया जाता है। Mutru, and Bdhuwar Mohd Hoshlli and Madhya Pradesh and Rajasthan, besides rifled Gnoda such village where most of the daily life conversation is in Sanskrit.
संस्कृत साहित्य : वर्तमान परिदृश्य
वर्तमान समय में भारत के सभी प्रदेशों में समान रूप से संस्कृत के ग्रन्थ लिखे और पढ़े जा रहे हैं। राष्ट्रीय संस्कृत संस्थान, नई दिल्ली ने जो सूची प्रकाशित की है, अकेले उसमें १६८० से ज्यादा आधुनिक संस्कृत कृतियाँ उल्लेखित हैं |
संस्कृत की कुछ नई /पुरानी पुस्तकें
संस्कृत के आधुनिक साहित्यकारों द्वारा लिखित सभी पुस्तकों का परिचय यहां देना संभव नहीं है पर कुछ बहुचर्चित कृतियों की जानकारी निम्नानुसार है:
{| ! क्रमांक !! साहित्यकार का नाम !! कृति का नाम श्रीरामचरिताब्धिरत्नम् {संस्कृत महाकाव्य, हिन्दी अनुवादक पं. मोहनलाल शर्मा पाण्डेय}
भावश्री:, वन्द्यश्री:,काव्यश्री:, सूर्यशतकम्, पितृशतकम्, मित्रशतकम्, श्रीबाबागुरुशतकम्,दिव्यन्धरशतकम्, कल्पनाकारशतकम्, नरवरभूमि:,। ।-
।- 108 ।। पं. मोहनलाल शर्मा पाण्डेय, पद्मिनी { पुरस्कृत संस्कृत उपन्यास}, रसकपूरम् {अनूदित संस्कृत उपन्यास}, पत्रदूतम् { पुरस्कृत संस्कृत खण्डकाव्य} नतितति {संस्कृत खण्डकाव्य} संस्कृतकाव्यकौमुदी {संस्कृत काव्य} समस्यासौहित्यम् {संस्कृतकाव्य}, ।-
।- 109. ।। पं. प्यारेमोहन शर्मा, भारती-वैभवम् {संस्कृत खण्डकाव्य, सम्पादक- प्रो. ताराशंकर शर्मा पाण्डेय}, ।-
। -110. ।। पं. सत्यनारायण शास्त्री चन्द्रशेखरम् {संस्कृत महाकाव्य}
।-
।- 111. ।। प्रो. ताराशंकर शर्मा पाण्डेय, अहमेव राधा अहमेव कृष्ण: { साहित्य अकादेमी पुरस्कृत अनूदित संस्कृत छन्दोमुक्त महाकाव्य} सारस्वतसौरभम् { संस्कृत काव्य } हंसरक्षणम् { पुरस्कृत संस्कृत नाटक} वृक्षरक्षणम् { पुरस्कृत संस्कृत नाटक} संस्कृतनाट्यप्रणेता : पं.हरिजीवनमिश्र: {समीक्षात्मक} संस्कृतपुरोधा: देवर्षिकलानाथशास्त्री {समीक्षात्मक}, राजमणीयम् :डॉ.विमल ढौंडियाल (खण्ड काव्य)
बाहरी कड़ियाँ
{| ! क्रमांक !! साहित्यकार का नाम !! कृति का नाम श्रीरामचरिताब्धिरत्नम् {संस्कृत महाकाव्य, हिन्दी अनुवादक पं. मोहनलाल शर्मा पाण्डेय}
। - १०८ ।। डॉ.विमल किशोर ढौंडियाल राजमणीयम् (खण्डकाव्य)
हयातपुर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
तह्हलनगर गाँव, सहकुंड (भागलपुर)
तह्हलनगर सहकुंड, भागलपुर, बिहार स्थित एक गाँव है।
भारत-सीरिया संबंध
भारत-सीरिया संबंध भारत और सीरिया के बीच द्विपक्षीय संबंध ऐतिहासिक हैं जहां दोनों के बीच प्राचीन सभ्यता के संबंध हैं। दोनों देश रेशम मार्ग पर थे जिसके माध्यम से सदियों से सभ्यतागत आदान-प्रदान हुआ।
इतिहास
सामान्य रूप से मुस्लिम दुनिया और विशेष रूप से अरब दुनिया के साथ संबंधों को आगे बढ़ाने का आग्रह, धार्मिक आधार पर भारत के विभाजन के प्रकाश में मजबूत हुआ। धार्मिक विभाजन एक तरफ।  वही दृष्टिकोण फिलिस्तीनी करण के लिए समर्थन लाया।  सके अतिरिक्त, भारत ने अरब-इजरायल संघर्ष के संबंध में एक अरब नीति का अनुसरण किया ताकि क्षेत्र में पाकिस्तानी प्रभाव का मुकाबला करने के साथ-साथ पश्चिमी एशियाई पेट्रोलियम संसाधनों तक पहुंच सुरक्षित हो सके।
एक सामान्य राष्ट्रवाद और धर्मनिरपेक्ष अभिविन्यास, एनएएम की सदस्यता और कई मुद्दों पर समान धारणाओं ने दोनों राज्यों के बीच एक बंधन को और मजबूत किया। भारत ने "सीरिया के कब्जे वाले गोलन हाइट्स को फिर से हासिल करने के वैध अधिकार का समर्थन किया।"  बदले में, यह सीरियाई मान्यता के साथ प्रत्याशित था कि कश्मीर एक द्विपक्षीय मुद्दा है और साथ ही भारत की चिंताओं और यहां तक ​​कि विभिन्न अंतर्राष्ट्रीय मंचों पर उम्मीदवारी के सामान्य समर्थन भी है।
द्विपक्षीय दौरे
14 जुलाई 1957 को भारतीय प्रथम प्रधानमंत्री जवाहरलाल नेहरू ने संयुक्त राज्य अमेरिका के रास्ते पर दमिश्क का दौरा किया। यात्रा के दौरान, एक मुख्य सड़क (जहां उमय्यद स्क्वायर स्थित है) का नाम उनके सम्मान में "सीरियाई-भारतीय संबंधों को अमर बनाने" के लिए रखा गया था।
भारतीय सूचना और प्रसारण राज्य मंत्री अरुण जेटली ने जनवरी 2000 में सीरिया का दौरा किया था। एक वरिष्ठ मंत्री, मुरली मनोहर जोशी ने जून 2000 में पूर्व राष्ट्रपति हाफ़िज़ अल-असद के अंतिम संस्कार समारोहों में भाग लिया। विज्ञान राज्य मंत्री और प्रौद्योगिकी, बी एस रावत ने नवंबर 2000 में सीरिया का दौरा किया। जसवंत सिंह ने जनवरी / फरवरी 2001 में सीरिया का दौरा किया और यशवंत सिन्हा ने अगस्त 2003 में सीरिया का दौरा किया। सीरिया के डिप्टी पीएम और विदेश मंत्री फारूक अल-श्रा ने अगस्त 2002 में भारत का दौरा किया। पूर्व  भारतीय प्रधान मंत्री अटल बिहारी वाजपेयी ने अपने विदेश मंत्री, राष्ट्रीय सुरक्षा सलाहकार और वरिष्ठ अधिकारियों के एक प्रतिनिधिमंडल के साथ सीरिया की 3 दिवसीय आधिकारिक यात्रा की, जो 15 वर्षों के बाद किसी भारतीय प्रधानमंत्री की पहली यात्रा थी। यात्रा पर वाजपेयी और असद ने संयुक्त रूप से सीरियाई राष्ट्रीय जैव-प्रौद्योगिकी केंद्र का उद्घाटन किया, जिसे भारतीय सहायता से स्थापित किया गया था, जहाँ वाजपेयी ने घोषणा की थी  केंद्र के लिए यूएस $1 मिलियन का विशेष अनुदान।  दोनों देशों ने एक संयुक्त हाइड्रोकार्बन समिति की स्थापना का भी निर्णय लिया।  वाजपेयी ने द्विपक्षीय व्यापार के विकास के लिए यूएस $25 मिलियन की क्रेडिट लाइन की भी घोषणा की।  अपने हिस्से के लिए, सीरिया ने शिमला समझौते (1972) और लाहौर घोषणा (1999) पर आधारित बातचीत के माध्यम से द्विपक्षीय रूप से भारत-पाकिस्तान के मुद्दों के एक प्रस्ताव का समर्थन किया, जबकि वाजपेयी ने फिलिस्तीनी और सीरियाई कारणों और वैध के लिए भारत के "रियायती समर्थन" को दोहराया।  यूएनएससी प्रस्तावों के ढांचे में अधिकारों और आकांक्षाओं के साथ-साथ 'शांति के लिए भूमि' सिद्धांत। बाद में, सीरियाई विदेश मंत्री ने भारत का दौरा किया और एक साल बाद राष्ट्रपति अल-असद द्वारा किया गया था। अल-असद के बेटे के जुलाई 2000 में राष्ट्रपति बनने के बाद, विदेश जाने वाले उनके पहले मन्त्रिमण्डल का प्रतिनिधिमंडल आर्थिक मामलों के तत्कालीन उप प्रधान मंत्री के नेतृत्व में भारत गया था और इसमें योजना, उद्योग, विज्ञान और प्रौद्योगिकी और उच्च शिक्षा मंत्री शामिल थे।
धनोली मल्ली, भिकियासैण तहसील
धनोली मल्ली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
राजाराम तृतीय
राजाराम तृतीय (31 जुलाई, 1897 - 26 नवंबर, 1940), भोसले वंश के कोल्हापुर के महाराज थे। वे अपने पिता महाराज शाहू के बाद वे पद पर आये और 1922 से 1940 तक राजगद्दी पर विराजमान रहे। एक उदार शासक, वह अपने राज्य में दलितों और शोषित जातियों के उत्थान में महत्वपूर्ण भूमिका निभाते थे। उन्होंने कोल्हापुर उच्च न्यायालय, आधुनिक आवास विकास, एक अद्यतन जल-आपूर्ति प्रणाली, मुफ्त प्राथमिक शिक्षा और उच्चतर स्तर की महिला शिक्षा की स्थापना की। उन्हें एक बेटी थी। वह एक दूर के रिश्ते, शिवाजी सातवीं द्वारा सफल हुए थे।
बिंदुपथ
गणित में बिंदुपथ (locus) उन समस्त बिंदुओं का समुच्चय है जो कोई समान गुण रखते हों। सामान्यतः बिंदुपथ का सम्बन्ध एक शर्त से होता है। इस शर्त का पालन करने वाले समस्त बिंदुओं को मिलाने से कोई सतत आकृति (figure) या आकृतियाँ या वक्र (curve) बनता है।
चिलकागुडा घरघोडा मण्डल
चिलकागुडा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
पु ललथनहवला
पु ललथनहवला (जन्म ६ मई १९४२) भारतीय राज्य मिजोरम के पूर्व मुख्यमंत्री हैं। इनके नेतृत्व में भारतीय राष्ट्रीय कांग्रेस ने २००८ के मिजोरम के विधानसभा चुनावों में जबरदस्त जीत दर्ज की।
पृष्ठभूमि और शिक्षा
पु ललथनहवला हमार्त्वान्फुंगा सैलो और लालसव्न्लिनी के पुत्र है। इन्होने १९५८ में मैट्रिक की परीक्षा उत्तीर्ण की। १९६१ में इंटरमीडएट तथा १९६४ में बी. ए. की परीक्षा उत्तीर्ण की। ये कट्टर ईसाई मतावलंबी माने जाते है।
राजनीति
ललथनहवला ने अपना कैरियर रिकॉर्डर के तौर पर शुरू किया। उसके बाद उन्होंने असम को-ऑपरेटिव अपेक्स बैंक में असिस्टेंट के रूप में काम किया। १९६७ तक वे राजनितिक पार्टी मिज़ो नेशनल फ्रंट के सचिव रहे। १९६७ में वे भारतीय राष्ट्रीय कांग्रेस में गए। १९७३ में वे मिजोरम के पार्टी अध्यक्ष चुने गए। उनके नेतृत्व में १९८४ में कांग्रेस पार्टी ने मिजोरम में बहुमत हासिल किया और वे राज्य के मुख्यमंत्री चुने गए। वह १९८९ से लेकर १९९८ तक राज्य के मुख्यमंत्री रहे। २००८ में वह राज्य के पुनः मुख्यमंत्री चुने गए। वे वर्तमान में मुख्यमंत्री के साथ मिजोरम प्रदेश कांग्रेस कमेटी के अध्यक्ष भी हैं।
सम्पदानन्द मिश्र
सम्पदानन्द मिश्र (जन्म : 17 नवम्बर, 1971) भारत के एक संस्कृत-विद्वान हैं। वे मूलतः ओडिसा के निवासी हैं और सम्प्रति पुद्दुचेरी में रहते हैं जहाँ वे भारतीय सांस्कृतिक श्री अरविन्द फाउण्डेशन (Sri Aurobindo Foundation for Indian Culture) के निदेशक हैं।  उनकी योजना 'वन्दे मातरम् पुस्तकालय' शुरू करने की है जो मुक्तस्रोत तथा स्वयंसेवकों द्वारा चालित परियोजना होगी और मूर्ति क्लासिकल लाइब्रेरी ऑफ इंडिया से स्पर्धा करेगी।  वर्ष २०१२ में भारत की राष्ट्रपति प्रतिभा पाटिल ने उन्हें महर्षि वादरायण व्यास सम्मान से विभूषित किया। श्री मिश्र की विशेषज्ञता संस्कृत व्याकरण में है।
कृतियाँ
श्री मिश्र ने ८ पुस्तकों का सम्पादन या रचना की है। Some of his books are: